Üldkohtu (teine koda) 24. aprilli 2018. aasta otsus – VSM vs. EUIPO (WE KNOW ABRASIVES)

(kohtuasi T‑297/17)

Euroopa Liidu kaubamärk – Euroopa Liidu sõnamärgi WE KNOW ABRASIVES taotlus – Reklaamlausest koosnev kaubamärk – Apellatsioonikoja pädevus, kui kaebus puudutab üksnes üht osa registreerimistaotluses märgitud teenustest – Määruse (EÜ) nr 207/2009 artikli 64 lõige 1 (nüüd määruse (EL) 2017/1001 artikli 64 lõige 1) – Absoluutne keeldumispõhjus – Eristusvõime puudumine – Määruse (EÜ) nr 207/2009 artikli 7 lõike 1 punkt b (nüüd määruse (EL) 2017/1001 artikli 7 lõike 1 punkt b)

1. Euroopa Liidu kaubamärk–Kaebemenetlus–Apellatsioonikodadele esitatud kaebused–Apellatsioonikodade pädevus–Uuesti täies ulatuses sisuliselt läbivaatamine (Nõukogu määrus nr 207/2009, artikli 59 esimene lause ja artikli 64 lõige 1) (vt punktid 17–20)

2. Euroopa Liidu kaubamärk–Euroopa Liidu kaubamärgi mõiste ja Euroopa Liidu kaubamärgi omanikuks saamine–Absoluutsed keeldumispõhjused–Kaubamärk, millel puudub eristusvõime–Mõiste–Hindamiskriteeriumid (Nõukogu määrus nr 207/2009, artikli 7 lõike 1 punkt b) (vt punktid 28–30)

3. Euroopa Liidu kaubamärk–Euroopa Liidu kaubamärgi mõiste ja Euroopa Liidu kaubamärgi omanikuks saamine–Absoluutsed keeldumispõhjused–Kaubamärk, millel puudub eristusvõime–Reklaamlausetest koosnevad kaubamärgid–Eristusvõime–Spetsiifiliste hindamiskriteeriumide kohaldamine–Lubamatus (Nõukogu määrus nr 207/2009, artikli 7 lõike 1 punkt b) (vt punktid 31, 32 ja 45)

4. Euroopa Liidu kaubamärk–Euroopa Liidu kaubamärgi mõiste ja Euroopa Liidu kaubamärgi omanikuks saamine–Absoluutsed keeldumispõhjused–Kaubamärk, millel puudub eristusvõime–Reklaamlausetest koosnevad kaubamärgid–Loominguline reklaamlause (Nõukogu määrus nr 207/2009, artikli 7 lõike 1 punkt b) (vt punkt 33)

5. Euroopa Liidu kaubamärk–Euroopa Liidu kaubamärgi mõiste ja Euroopa Liidu kaubamärgi omanikuks saamine–Absoluutsed keeldumispõhjused–Kaubamärk, millel puudub eristusvõime–Reklaamlausetest koosnevad kaubamärgid–Ülistav reklaamfraas (Nõukogu määrus nr 207/2009, artikli 7 lõike 1 punkt b) (vt punkt 34)

6. Euroopa Liidu kaubamärk–Euroopa Liidu kaubamärgi mõiste ja Euroopa Liidu kaubamärgi omanikuks saamine–Absoluutsed keeldumispõhjused–Kaubamärk, millel puudub eristusvõime–Mitmest elemendist koosnev kaubamärk–Pädeva ametivõimu võimalus uurida kaubamärgi iga koostisosa–Vajadus võtta arvesse seda, kuidas asjaomane avalikkus tajub kombinatsiooni tervikuna (Nõukogu määrus nr 207/2009, artikli 7 lõike 1 punkt b) (vt punkt 38)

7. Euroopa Liidu kaubamärk–Euroopa Liidu kaubamärgi mõiste ja Euroopa Liidu kaubamärgi omanikuks saamine–Absoluutsed keeldumispõhjused–Kaubamärk, millel puudub eristusvõime–Sõnamärk WE KNOW ABRASIVES (Nõukogu määrus nr 207/2009, artikli 7 lõike 1 punkt b) (vt punktid 46, 54, 55, 60 ja 61)

Ese

Hagi EUIPO neljanda apellatsioonikoja 6. märtsi 2017. aasta otsuse (asi R 1595/2016‑4) peale, mis käsitleb sõnamärgi WE KNOW ABRASIVES registreerimistaotlust ELi kaubamärgina.

Resolutsioon

1. Tühistada Euroopa Liidu Intellektuaalomandi Ameti (EUIPO) neljanda apellatsioonikoja 6. märtsi 2017. aasta otsus (asi R 1595/2016‑4) osas, millega jäeti rahuldamata taotlus registreerida sõnaline tähis WE KNOW ABRASIVES klassi 35 kuuluvate teenuste jaoks, mis vastavad järgmisele kirjeldusele „reklaam; majandustegevuse juhtimisega seotud teenused; sekretariaaditeenused; ehitusalaste metalltoodete hulgimüügiteenused; ärihaldus“.

2. Jätta VSM.Vereinigte Schmirgel‑ und Maschinen‑Fabriken AG ülejäänud nõuded rahuldamata.